text: [{"text_idx": "#000000", "text": "Valerjis Sabala var aftur ey\u00f0sy\u0301ndur um vikuskifti\u00f0, ta\u0301 i\u00f0 hann skeyt avgerandi ma\u0301li\u00f0 i\u0301 heimasigrinum a\u0301 EB/Streymi. Ta\u00f0 hevur eisini hilnast v\u00e6l vi\u00f0 ma\u0301lskjo\u0301tingini seinastu vikurnar. Byrjanin var heldur tv\u00f8rlig, men nu\u0301 hevur ma\u0301ls\u00f8kni framherjin u\u0301r Lettlandi skoti\u00f0 seks ma\u0301l seinastu sjey dystirnar."}, {"text_idx": "#000001", "text": "- Leikliga kom eg kanska heldur illa fra\u0301 byrjan i\u0301 a\u0301r, men nu\u0301 gongur fr\u00e6gari. Ta\u00f0 sny\u0301r seg kortini framvegis um hja\u0301 m\u00e6r at stri\u0301\u00f0ast fyri m\u00f8guleikanum, og ta\u00f0 geri eg fegin. Hetta er eitt gott felag vi\u00f0 go\u0301\u00f0um umst\u00f8\u00f0um hja\u0301 sp\u00e6larunum at mennast, og kappingin um pla\u0301ssini er eisini h\u00f8r\u00f0, sigur hann."}, {"text_idx": "#000002", "text": "28 a\u0301ra gamli Sabala hevur fj\u00f8lbroyttar royndir sum fo\u0301tbo\u0301ltssp\u00e6lari. Bara 15 a\u0301ra gamal sp\u00e6ldi hann i\u0301 bestu deildini fyri barndo\u0301msfelagi\u00f0 Daugava Riga og var\u00f0 skjo\u0301tt umr\u00f8ddur sum eitt av bjartastu stj\u00f8rnuskotunum i\u0301 lettiskum fo\u0301tbo\u0301lti. A\u0301ri\u00f0 eftir flutti hann til Olimps, har hann sp\u00e6ldi eitt kappingara\u0301r og skeyt si\u0301ni fyrstu seks ma\u0301l i\u0301 vaksnamannafo\u0301tbo\u0301lti. Sto\u0301ra frambroti\u00f0 fekk Sabala i\u0301 Skonto Riga, har hann skeyt 28 ma\u0301l i\u0301 77 dystum. Hann var\u00f0 kosin a\u0301rsins stj\u00f8rnuskot i\u0301 heimlandinum, samstundis sum hann sp\u00e6ldi si\u0301nar fyrstu landsdystir fyri Lettland."}, {"text_idx": "#000004", "text": "Eftir n\u00f8kur a\u0301r i\u0301 Po\u0301llandi, Litava og Rumenia flutti hann til Klaksvi\u0301kar i\u0301 fj\u00f8r. Har fekk hann lutfalsliga li\u0301tla sp\u00e6liti\u0301\u00f0, men skeyt sjey ma\u0301l."}, {"text_idx": "#000006", "text": "Arbei\u00f0ssetningurin hja\u0301 honum og li\u00f0fel\u00f8gunum er nu\u0301 at vinna i\u0301 Fuglafir\u00f0i um vikuskifti\u00f0, a\u0301\u00f0renn fari\u00f0 ver\u00f0ur undir fyrireikingarnar til a\u0301rsins evropeiska \u00e6vinty\u0301r."}, {"text_idx": "#000007", "text": "- Vit droyma allir um at standa okkum v\u00e6l i\u0301 Evropa, og eg v\u00e6nti eisini, at vit kunnu r\u00f8kka einum go\u0301\u00f0um u\u0301rsliti."}]